Su Temo idu dae monte Cucu

Da Corru Andalu e da Monte Cucu
fundas1, e-i su mare in cara miras.
Ma repentinamente a colpu giras
a zighi-zaga, currinde che ciucu.

In sas baddes serradas faghes bucu
e murmutende, che sonende liras,
tantas funtanas virgines atiras;
a ti sighire, ignotas de su trucu.

Currind'intzeltu a essas e folchizos
in sas baddes sas rocas as divisu,
ispintu da sa foltza 'e sete fizos.

Ma..., jà as fat'una cosa tropu bascia
sas abbas friscas de su Paradisu
a che las giugher a Bosa, in criascia.

Vintiduos de Làmpadas 1944

1Fundas: nasci.